**Rámcová kúpna zmluva**

uzavretá podľa§ 269 ods. 2 a § 409 a nasl. Obchodného zákonníka v znení neskorších predpisov

**Zmluvné strany:**

**1. Predávajúci:**

zastúpený:

sídlo:

IČO:

IČ DPH:

bankové spojenie:

číslo účtu:

e-mailová adresa:

(ďalej len „predávajúci“)

**2. Kupujúci: Košický samosprávny kraj**

zastúpený: Ing. Rastislav Trnka , predseda

sídlo: Námestie Maratónu mieru č. 1, 042 66 Košice

IČO: 35541016

DIČ: 2021624924

bankové spojenie: Štátna pokladnica

číslo účtu: IBAN: SK5281800000007000186505

(ďalej len „kupujúci“)

(predávajúci a kupujúci spolu ďalej len ,,zmluvné strany“)

**Článok I.**

**Predmet zmluvy**

1. Rámcová kúpna zmluva upravuje pre zmluvné strany niektoré záväzné všeobecné podmienky, náležitosti a dojednania ohľadom čiastkových kúpnych zmlúv, ktoré budú zmluvnými stranami uzatvárané počas trvania tejto rámcovej kúpnej zmluvy, a to spravidla na základe písomnej objednávky kupujúceho zaslanej predávajúcemu.
2. Čiastkovou kúpnou zmluvou sa rozumie zmluvný vzťah vzniknutý na základe konkrétnej písomnej objednávky kupujúceho. Predaj a dodanie tovaru kupujúcemu bude realizovaný na základe písomných objednávok kupujúceho, predmetom ktorých je objednanie konkrétneho tovaru.
3. Predávajúci sa touto zmluvou zaväzuje počas trvania zmluvného vzťahu dodať kupujúcemu pneumatiky pre služobné osobné automobily (ďalej len „tovar“) v počte 60 kusov a previesť na kupujúceho vlastnícke právo k tovaru a kupujúci sa zaväzuje za riadne dodaný tovar zaplatiť predávajúcemu kúpnu cenu.
4. Bližšia špecifikácia tovaru je uvedená v Cenovej ponuke zo dňa .................Cenová ponuka tvorí Prílohu č. 1 tejto zmluvy

**Článok II.**

**Miesto a čas dodania tovaru**

1. Predávajúci sa zaväzuje postupne dodať tovar kupujúcemu podľa požiadaviek kupujúceho špecifikovaných písomnými objednávkami do 48 hodín od doručenia písomnej objednávky.

2. Miestom dodania tovaru je sídlo kupujúceho, pokiaľ sa zmluvné strany nedohodnú inak..

3. O odovzdaní a prevzatí tovaru (čiastkových plnení) spíšu zmluvné strany preberací protokol o dodaní a prevzatí tovaru (dodací list).

**Článok III.**

**Kúpna cena a platobné podmienky**

* 1. Kúpna cena je dohodnutá v súlade so zákonom č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z.. Kúpna cena je konečnou cenou, zahŕňa všetky náklady spojené s dodaním tovaru na miesto určenia vrátane dopravy.
  2. Kúpna cena jednotlivých druhov tovaru je uvedená v Prílohe č. 1 tejto zmluvy. Kúpna cena v jednotlivých čiastkových kúpnych zmluvách uzavretých na základe tejto rámcovej kúpnej zmluvy bude určená na základe cenovej ponuky, ktorá je uvedená v Prílohe č. 1 tejto zmluvy.
  3. Predávajúci predloží faktúru kupujúcemu po riadnom dodaní tovaru. Dokladom pre vystavenie faktúry bude dodací list podpísaný oboma zmluvnými stranami pri odovzdaní tovaru kupujúcemu.
  4. Faktúra musí mať náležitosti daňového dokladu podľa ustanovenia § 71 zákona č. 222/2004 Z. z. o dani z pridanej hodnoty v znení neskorších predpisov.
  5. V prípade, že faktúra nebude obsahovať náležitosti podľa predchádzajúceho bodu, kupujúci je oprávnený vrátiť ju predávajúcemu na doplnenie; v takom prípade nová lehota splatnosti začne plynúť doručením opravenej faktúry kupujúcemu.
  6. Splatnosť faktúry je dohodnutá na 14 dní od doručenia faktúry kupujúcemu. Kúpna cena je zaplatená odpísaním platby z účtu kupujúceho.

**Článok IV.**

**Práva a povinnosti zmluvných strán**

1. Predávajúci sa zaväzuje dodať tovar v požadovanom rozsahu a kvalite s príslušenstvom a príslušnými dokladmi vzťahujúcimi sa na tovar.
2. Kupujúci má právo odmietnuť prevzatie tovaru v prípade, že nie je v súlade s cenovou ponukou predávajúceho a podmienkami tejto zmluvy.
3. Záručná doba na dodaný tovar je 2 roky a začne plynúť odo dňa podpísania dodacieho listu .
4. Predávajúci zodpovedá za vady dodaného tovaru a za škodu tým spôsobenú kupujúcemu v súlade s ustanoveniami § 422 a nasledujúcich Obchodného zákonníka.
5. Vlastnícke právo k tovaru prechádza na kupujúceho zaplatením kúpnej ceny.
6. Predávajúci zabezpečí uskladnenie predmetu zmluvy vo vhodných priestoroch v súlade s podmienkami stanovenými výrobcom počas doby trvania zmluvy.
7. Kupujúci je povinný predávajúcemu oznámiť vady tovaru bez zbytočného odkladu.
8. V prípade omeškania predávajúceho s dodaním tovaru kupujúcemu z dôvodu na strane predávajúceho sa zmluvné dohodli na zmluvnej pokute vo výške 0,5 % z kúpnej ceny danej čiastkovej kúpnej zmluvy (objednávky) za každý aj začatý deň omeškania. Zaplatením zmluvnej pokuty nezaniká právo na náhradu škody spôsobenej nedodaním tovaru v dohodnutom termíne.

**Článok V.**

**Doba trvania a skončenie zmluvného vzťahu**

1. Zmluva je uzavretá na dobu určitú do 02.05.2019.
2. Zmluvné strany môžu skončiť zmluvný vzťah:
   * 1. písomnou dohodou alebo
     2. písomným odstúpením od zmluvy z dôvodov podstatného porušenia zmluvných ustanovení alebo porušenia zákonných ustanovení; odstúpiť od zmluvy môže ktorákoľvek zo zmluvných strán a účinky odstúpenia nastanú dňom jeho doručenia druhej zmluvnej strane.

3. Za podstatné porušenie zmluvných ustanovení sa považuje aj omeškanie predávajúceho s dodaním tovaru kupujúcemu o viac ako 3 dni.

**Článok VI.**

**Záverečné ustanovenia**

1. Zmluva nadobúda platnosť dňom podpísania zmluvnými stranami a účinnosť dňom nasledujúcim po dni jej zverejnenia na webovom sídle kupujúceho.

2. Akékoľvek zmeny a doplnenia tejto zmluvy je možné vykonať iba formou očíslovaných písomných dodatkov podpísaných zmluvnými stranami.

3. Práva a povinnosti zmluvných strán touto zmluvou výslovne neupravené sa riadia príslušnými ustanoveniami Obchodného zákonníka.

4. Neoddeliteľnou súčasťou tejto zmluvy je Príloha č. 1 Cenová ponuka zo dňa ...............................

5. Táto zmluva je vyhotovená v štyroch rovnopisoch, z ktorých každej zo zmluvných strán sú určené dva rovnopisy.

6. Zmluvné strany sa dohodli, že písomnosti obsahujúce právne významné skutočnosti podľa tejto zmluvy si budú doručovať poštou, formou doporučenej zásielky alebo osobne. Písomnosťou obsahujúcou právne významné skutočnosti sa na účely tejto zmluvy rozumie najmä odstúpenie od zmluvy. Zmluvné strany sa dohodli, že ich vzájomná korešpondencia sa bude zasielať na adresy uvedené v záhlaví tejto zmluvy, pokiaľ zo zmluvy nevyplýva inak. Až do okamihu doručenia písomného oznámenia o zmene kontaktnej adresy sa považuje za adresu určenú na doručovanie adresa uvedená v záhlaví zmluvy.

7. Pri doručovaní prostredníctvom pošty sa zásielka považuje za doručenú dňom jej doručenia na adresu podľa predchádzajúceho bodu tohto článku zmluvy. Za deň doručenia zásielky sa považuje aj deň, v ktorý zmluvná strana, ktorá je adresátom, odoprie doručovanú zásielku prevziať, alebo deň vrátenia sa nedoručenej zásielky späť odosielateľovi , i keď sa adresát o obsahu zásielky nedozvedel. Listina adresovaná zmluvnej strane, ktorá je doručovaná osobne, sa považuje za doručenú tejto strane okamihom, keď túto prevezme alebo ju odmietne prevziať.

8. Zmluvné strany sa dohodli, že písomné objednávky podľa čl.II. bod 1 Zmluvy môže kupujúci doručovať predávajúcemu aj na e-mailovú adresu predávajúceho uvedenú v záhlaví tejto zmluvy. Pri doručovaní prostredníctvom e-mailu sa písomná objednávka považuje za doručenú momentom jej odoslania predávajúcemu, aj keď sa adresát o obsahu zásielky nedozvedel.

9. Zmluvné strany vyhlasujú a svojimi podpismi potvrdzujú, že táto zmluva nebola uzavretá v tiesni za nápadne nevýhodných podmienok, jej jednotlivým ustanoveniam porozumeli, tieto sú prejavom ich skutočnej, vážnej a slobodnej vôle a zaväzujú sa ich dobrovoľne plniť.

Košice, dňa ........................ Košice, dňa ........................

Predávajúci: Kupujúci:

...................................................... ......................................................

Ing. Rastislav Trnka

predseda

Príloha č. 1

Ku KÚPNEJ ZMLUVE

# CENOVÁ PONUKA

Ceny sú uvedené v EUR s DPH.

Košice, dňa

...........................................

konateľ spoločnosti